**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«**\_\_\_\_\_\_**» **\_\_\_\_\_\_\_\_\_\_\_\_\_\_\_\_\_ 2021թ. N\_\_\_\_\_\_\_ Ա**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**

Հիմք ընդունելով «Կառավարչական իրավահարաբերությունների կարգավորման մասին» Հայաստանի Հանրապետության օրենքի 5-րդ հոդվածի 5-րդ և 7-րդ մասերը, Հայաստանի Հանրապետության կառավարությունը ***ո ր ո շ ու մ է.***

1. Հայաստանի Հանրապետության սեփականությունը հանդիսացող, սույն որոշման հավելվածում ներառված մարմիններին ամրացված 5 միավոր տրանսպորտային միջոցները հետ վերցնել և ամրացնել Հայաստանի Հանրապետության արդարադատության նախարարության Քրեակատարողական ծառայությանը՝ համաձայն hավելվածի:
2. Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտեի նախագահին, առաջարկել Հայաստանի Հանրապետության սահմանադրական դատարանի նախագահին՝ սույն որոշումն ուժի մեջ մտնելուց հետո մեկամսյա ժամկետում Հայաստանի Հանրապետության արդարադատության նախարարության Քրեակատարողական ծառայության պետի հետ համատեղ Հայաստանի Հանրապետության օրենսդրությամբ սահմանված կարգով ապահովել սույն որոշման 1-ին կետում նշված տրանսպորտային միջոցների հանձնման-ընդունման աշխատանքների կատարումը։
3. Սահմանել, որ սույն որոշման 1-ին կետում նշված տրանսպորտային միջոցների՝ պետական գրանցման (հաշվառման) ծախսերը ենթակա են իրականացման Հայաստանի Հանրապետության արդարադատության նախարարության քրեակատարողական ծառայության միջոցների հաշվին:

Հավելված

ՀՀ կառավարության 2021 թվականի

------ N - Ա որոշման

**Ց Ա Ն Կ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ ՔՐԵԱԿԱՏԱՐՈՂԱԿԱՆ ԾԱՌԱՅՈՒԹՅԱՆՆ ԱՄՐԱՑՎՈՂ ՏՐԱՆՍՊՈՐՏԱՅԻՆ ՄԻՋՈՑՆԵՐԻ**

|  |  |  |  |  |  |  |  |
| --- | --- | --- | --- | --- | --- | --- | --- |
| **Հ/Հ** | **Մակնիշը** | | **Նախկին պետական համարանիշը** | **Թողարկման տարեթիվը** | **Նույնացման համարը** | **Սկզբնական արժեքը**  **(դրամ)** | **Հաշվեկշռային արժեքը**  **(դրամ)** |
| **Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտե** | | | | | | | |
| **1.** | | TOYOTA CAMRY 2.4 (ՏՈՅՈՏԱ ՔԵՄՐԻ 2.4) | 023 HH 01 | 2007 թ. | JTNBE40K703126224 | 3484400 | 0 |
| **2.** | | TOYOTA CAMRY 2.4 (ՏՈՅՈՏԱ ՔԵՄՐԻ 2.4) | 035 HH 01 | 2007 թ. | JTNBE40K303135227 | 3484400 | 0 |
| **3.** | | NISSAN X-TRAIL 2.0 (ՆԻՍՍԱՆ X-TRAIL 2.0) | 076 HH 01 | 2008 թ. | JN1TANT3120001390 | 4355500 | 0 |
| **4.** | | NISSAN MAXIMA 3.0 (ՆԻՍՍԱՆ ՄԱՔՍԻՄԱ 3.0) | 777 ՏՏ 60 | 2006 թ. | JN1CA31D86M210766 | 12700000 | 0 |
| **Հայաստանի Հանրապետության սահմանադրական դատարան** | | | | | | | |
| **5.** | | КИА-OPTIMA (ԿԻԱ-OPTIMA) | 100 OS 01 | 2007 թ. | KNAGE222185192793 | 6350000 | 0 |

**Հ Ի Մ Ն Ա Վ Ո Ր ՈՒ Մ**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**

**ՀՀ կառավարության որոշման նախագծի**

ՀՀ ՏԿԵ նախարարության պետական գույքի կառավարման կոմիտե (այսուհետ՝ Կոմիտե) է դիմել ՀՀ արդարադատության նախարարության քրեակատարողական ծառայությունը՝ (գրության պատճենը կցվում է) տրանսպորտային միջոցներ հատկացնելու խնդրանքով։

Վերջինս միաժամանակ տեղեկացրել է, որ Քրեակատարողական ծառայության ավտոտնտեսության ներկայիս վիճակն ունի բարելավման կարիք, ինչպես նաև ընթացիկ վերանորոգումների ծախսերը նվազեցնելու և առկա տրանսպորտային միջոցները համեմատաբար թարմ տարեթվերի արտադրության տրանսպորտային միջոցներով փոխարինելու նպատակով Քրեակատարողական ծառայության համապատասխան աշխատակիցները այցելել գույքի պահառության վայր, ուսումնասիրել են տրանսպորտային միջոցներ, որոնք նախատեսված կամ հատկացված չեն այլ գերատեսչությունների։

Գրությամբ միաժամանակ տեղեկացվել է, որ անհրաժեշտ տրանսպորտային միջոցներ հատկացնելուց հետո առկա ավտոտնտեսությունից օտարման կներկայացվեն բարոյապես և ֆիզիկապես մաշված, ֆինանսական ներդրումներ պահանջող տրանսպորտային միջոցներ, որոնք ներկայումս շահագործվում են Քրեակատարողական ծառայության կողմից՝ այլընտրանքի բացակայության պատճառով։

Քրեակատարողական ծառայությանն անհրաժեշտ տրանսպորտային միջոցների վերաբերյալ գրությունը քննարկվել է Կոմիտեում և որոշվել է պետական սեփականություն հանդիսացող, սույն որոշման հավելվածի ցանկում ներառված մարմիններին ամրացված 5 միավոր տրանսպորտային միջոցները հետ վերցնել և ամրացնել ՀՀ արդարադատության նախարարության քրեակատարողական ծառայությանը։

**«Գույք հետ վերցնելու և ամրացնելու մասին»**  Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի:

**ԱՄՓՈՓԱԹԵՐԹ**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ տարածքային կառավարման և ենթակառուցվածքների նախարարություն | 28.06.2021թ. |
| NՍՊ/21.1/16294-2021 |
| Հանձնարարվել է նախագծին սահմանված կարգով ընթացք տալ։ | Ընդունվել է ի գիտություն։ |
| 2. ՀՀ ֆինանսների նախարարություն | 07.07.2021թ. |
| N01/8-5/10816-2021 |
| Ընդունվել է։  ՀՀ ֆինանսների նախարարության առաջարկության հիման վրա նախագիծը լրամշակվել է։ |
| Նախագծով նախատեսվում է ՀՀ սեփականությունը հանդիսացող, ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին և ՀՀ սահմանադրական դատարանին ամրացված 5 միավոր տրանսպորտային միջոցները հետ վերցնել և ամրացնել ՀՀ արդարադատության նախարարության քրեակատարողական ծառայությանը (այսուհետ՝ Ծառայություն):  Համաձայն ներկայացված հիմանավորման` վերոնշյալ տրանսպորտային միջոցները տրամադրվում են Ծառայությանը` ընթացիկ վերանորոգումների ծախսերը նվազեցնելու և առկա տրանսպորտային միջոցները համեմատաբար թարմ տարեթվերի արտադրության տրանսպորտային միջոցներով փոխարինելու նպատակով: Այդ կապակցությամբ հայտնում ենք, որ անհրաժեշտ է հստակեցնել թե ի՞նչ տրամաբանությամբ է Ծառայությունը դիմել հենց կոնկրետ «TOYOTA CAMRY 2.4», «NISSAN X-TRAIL 2.0», «NISSAN MAXIMA 3.0», «ԿԻԱ-OPTIMA» մակնիշի տրանսպորտային միջոցների տրամադրման համար, ի՞նչ նպատակով է շահագործվելու, ինչպե՞ս է գնահատվել, ի՞նչ այլընտրանքների մեջ է կատարվել այսպիսի ընտրության որոշումը։  Միաժամանակ Նախագծի հիմնավորման համաձայն՝ Ծառայության ավտոտնտեսությունից կներկայցվեն տրանսպորտային միջոցներ օտարելու նպատակով:  Ելնելով վերոգրյալից առաջարկում ենք Նախագծում նախատեսել դրույթ` Ծառայության կողմից օտարման նպատակով հանձնվող տրանսպորտային միջոցների վերաբերյալ։ |
| 3. ՀՀ սահմանադրական դատարան | 28.06.2021թ. |
| NԱ/0755-2021 |
| Առաջարկություններ և դիտողություններ չունի | |
| 4. ՀՀ արդարադատության նախարարություն | 07.07.2021թ. |
| N//19755-2021 |
| «Գույք հետ վերցնելու և ամրացնելու մասին» ՀՀ կառավարության որոշման նախագծի (այսուհետ՝ նախագիծ) 2-րդ կետում հանձնարարական է տրվում Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտեի նախագահին, Հայաստանի Հանրապետության սահմանադրական դատարանի նախագահին՝ սույն որոշումն ուժի մեջ մտնելուց հետո մեկամսյա ժամկետում Հայաստանի Հանրապետության արդարադատության նախարարության Քրեակատարողական ծառայության պետի հետ համատեղ Հայաստանի Հանրապետության օրենսդրությամբ սահմանված կարգով ապահովել սույն որոշման 1-ին կետում նշված տրանսպորտային միջոցների հանձնման-ընդունման աշխատանքների կատարումը:  Այս առումով հարկ է նկատի ունենալ ՀՀ կառավարության 2021 թվականի փետրվարի 25-ի N 252-Լ որոշման 121-րդ կետի դրույթները, որի համաձայն՝ Վարչապետն անձամբ կամ վարչապետի աշխատակազմի ղեկավարի միջոցով հանձնարարականներ է տալիս Կառավարության անդամներին և պետական կառավարման համակարգի մարմինների ղեկավարներին:  Հաշվի առնելով այն հանգամանքը, որ Հայաստանի Հանրապետության սահմանադրական դատարանը պետական կառավարման համակարգի մարմին չի հանդիսանում՝ վերոնշյալ կարգավորումն անհրաժեշտ է վերանայել՝ շարադրելով առաջարկության տեսքով: | Ընդունվել է։ Նախագծի 2-րդ կետը խմբագրվել է։ |
| 5. ՀՀ արդարադատության նախարարություն | 29.07.2021թ. |
| N/12.2/22895-2021 |
| Առաջարկություններ և դիտողություններ չունի | |
| 6. ՀՀ վարչապետի աշխատակազմի իրավաբանական վարչություն | 12.08.2021թ. |
| N02/16.16/27557-2021 |
| Նախագծի 4-րդ կետով նախատեսվում է, որ քրեակատարողական ծառայությունը տրանսպորտային միջոցների օտարման նպատակով պետք է փաստաթղթեր ներկայացնի Պետական գույքի կառավարման կոմիտե: Սակայն հարկ է նկատի ունենալ, որ նախագիծը գույքը հետ վերցնելու և ամրացնելու մասին է, ուստի 4-րդ կետով նախատեսված դրույթը սույն նախագծի կարգավորման առարկայից դուրս է: | Չի ընդունվել։  ՀՀ կառավարության 15.04.2021թ. N587-Ն որոշման N1 հավելվածով հաստատված կարգի 8-րդ կետով սահմանվում է, որ պետական մարմնին ամրացված յուրաքանչյուր միավոր մինչև 50 մլն. դրամ գնահատված արժեքով շարժական գույքի վաճառքի մասին որոշումն ընդունվում է Պետական գույքի կառավարման կոմիտեի նախագահի հրամանով, ուստի ՀՀ ԱՆ քրեակատարողական ծառայության 5 միավոր տրանսպորտային միջոցներն օտարելու նպատակով ՀՀ կառավարության առանձին որոշման ընդունման անհրաժեշտություն չկա։ Առաջարկում ենք ներկայացված Նախագծի 4-րդ կետով սահմանված Կոմիտե փաստաթղթերի ներկայացման պահանջը թողնել անփոփոխ։ |
|  |